Den Vest-Sjællandske Avis, 1828-06-21
Opstanden finder især mange Tilhængere i de høiere Classer, som ere meget hengivne for Don Pedros legitime Rettigheder. – J det Engelske Overhuus har den bekiendte Marskal Beresford fralagt sig den beskyldning, som er gjort imod ham i de offentlige Blade, at han ved den Correspondence han har ført med Enkedronningen af Portugal og Hertugerne af Cadaval og Lafoens har handlet imod Storbrittanniens Jnterresse og forsikkret at hans Correspondence har været af et ganske uskyldigt Jndhold. Hertugen af Vellington bevidnede de ham foreviiste Breves Uskadelighed og erklærede at Regieringen havde vel aldrig autoriseret en saadan Corresondence; men formeente at ingen havde Ret til at forlange en privat Brevvexling skulde offentlig forelægges, forresten vilde han overlade det til sin ædle Vens Duscretion om det ikke var bedst at opgive en saadan Correspondence, som under nærværende Omstændigheder kunde let medføre Jncouveniencer. Hr. Davenpart bragde samme Materie paa Bane i Underhuset, tilligemed nogle andre Spørgsmaal om de Portugisiske Anliggender, hvorved Ministeren Peel erklærede, at han ikke vidste noget om disse Breves Jndhold, men dersom det var saaledes, som man havde angivet det, saa maatte han i høi Grad misbillige det, da det saa stred mod Regieringens som imod ethvert af dets Medlemmers Beskuelser af Sagen. Forresten erklærede Ministeren, at den Brittiske Regiering havde allerede for Don Miguels Ankomst besluttet at rømme Castellerne ved Tais Floden, da al Frygt for en Jnvasion var forsvunden og de Brittiske Tropper ikke skulde blande sig i Landets indvortes Regiering; især da den Portugisiske Regiering kun skyldte den Engelske 160000 Pd. St., forresten var Suspensionen af den Engelske Ambassadeurs Funktioner et tydeligt Beviis paa hvor lidet Regieringen var tilfreds med Don Miguels Forhold. Den Katholske Resolution blev den 10de Juni forkastet i Overhuset med en Majoritet af 44 Stemmer. Hertugen af Wellington stemmede vel imod Sagen, men lod sig dog mærke med, at han holdt for mueligt at bringe de forskiellige Jnterresser i Overeensstemmelse med hinanden under visse Sikkerhedsstillinger; man mener at disse skulde bestaa i en inddirecte Underhandling med Paven. Man skal være misfornøiet med i England at Hertugen har indført sin Ven og Medkriger Ser George Murray i Cabinettet, som nu bestaaer af lutter Torys, i Hr. Huskissons Sted; da man befrygter at de Militaire skulle faae en altfor stor Jndflydelse paa Regieringen. – Man har i England faaet den ubehagelige Efterretning, at den Nordamerikanske Tarif-Bill imod de Engelske Manufacturvarer er bleven antaget af begge Kongressens Huse, dog med store Modisicationer Fra de andre Verdens Dele havde man blot hørt, at Fredsunderhandlinger imellem Buenos Ayres og Brasilien vare paa nye i Gang; og med bedre Udsigter end hidindtil. – J Columbien var den store Congres i Ocanna ikke endnu aabnet ved Udgangen af Marts, da 20 Deputerede fra de sydlige Departementer manglede, saa længe Conventet holdt sine Møder skulde Staden ikke besættes af Tropper. Bolivar havde forladt Bogota; men beholdet alle sine Funktioner. General Padilla som havde anstiftet de sidste Uroeligheder i Carthagena var bleven arresteret.